Market Timing P.M. – บล.กสิกรไทย
Support : 1665, 1650-1655 Resistance : 1680-1685, 1700 …
17 มิ.ย. 2562

Support : 1665, 1650-1655
Resistance : 1680-1685, 1700
SET เคลื่อนไหวอยู่ระหว่าง 1670-1678 ขณะที่ ปิดตลาดในช่วงเช้าอยู่ที่ระดับ 1673.7 จุด เพิ่มขึ้น 1.37 จุด หรือ +0.08% ด้วยมูลค่าการซื้อขายรวม 3.02 หมื่นล้านบาท
เช้านี้ SET ยังคงแกว่งตัวในกรอบแคบเดิมระหว่างแนวรองรับที่ 1665 และแนวต้านที่ 1680-1685 โดยด้านสัญญาณของ RSI ระดับชั่วโมง แกว่งตัวแถวเขต 50% โดยทำจุดสูงที่ต่ำลง เกิดเป็น divergence เชิงลบขึ้น จึงประเมินบ่ายนี้ SET อาจยังคงแกว่งตัวในกรอบ โดยยังคงมีระดับแนวรองรับที่ 1665 ขณะที่ด้านแนวต้านอยู่ที่ 1680-1685 ซึ่งน่าจะเห็นการติดที่บริเวณดังกล่าว และเกิดการถอยตัวลงได้ในท้ายสุด
GPSC ระดับวัน หลังจากที่ราคาได้ยกตัวขึนมาทำจุดสูงระยะสั้นบริเวณ 60.5 ก็ได้มีการถอยตัวลงมาทดสอบแนวฐานบริเวณ 58.5 โดยล่าสุด ราคาได้ยกตัวขึ้น พร้อมด้วย vol ที่เพิ่มสูงขึ้น ด้านสัญญาณของ MACD ไต่ระดับขึ้นเหนือ Signal line จากแดนลบเข้าสู่แดนบวก สร้างโอกาสที่ราคาจะสามารถยกตัวข้ามผ่านยอดสูงบริเวณ 60.5 ได้ แนะซื้อเก็งกำไร โดยมีเป้าหมายการทำกำไรที่บริเวณ 62.5 และ 64 ขณะที่ใช้การถอยตัวหลุด 58.5 เป็น Stop loss